丁宇田家有贈
作者：王維
朝代：唐

paragraphs: 君心尚棲隱，久欲傍歸路。
在朝每爲言，解印果成趣。
晨雞鳴鄰里，羣動從所務。
農夫行餉田，閨妾起縫素。
開軒御衣服，散帙理章句。
時吟招隱詩，或製閑居賦。
新晴望郊郭，日暎桑榆暮。
陰晝小苑城，微明渭川樹。
揆予宅閭井，幽賞何由屢。
道存終不忘，迹異難相遇。
此時惜離別，再來芳菲度。